Jim Steinman

Bakgrunn og oppvekst

Steinman ble født i New York City. Han er utdannet ved Amherst College, hvor han tok sin his bachelor i 1969. Ifølge Steinmans manager David Sonenberg, gikk han gjennom noen alvorlige helseproblemer rundt 2004, men har  vært i god form siden.

1960-årene

Ved Amherst College skrev Jim musikalen The Dream Engine i April 1969. Steinman selv spilte hovedrollen som Musikalen ble regissert av Barry Keating. Keating og Steinman har samarbeidet jevnt siden da. Blant annet med musikalen Bat Out of Hell The Musical.
Mange deler av musikken i musikalen har senere blitt mulig å finne i Jim Steinmans senere verk. For eksempel, ordene "turn around bright eyes" fra "Total Eclipse of the Heart" i sangen "The Formation of the Tribe".
Steinman sa i et intervju at Joseph Papp, grunnleggeren av New York Shakespeare Festival, ønsket å bringe musikalen til New York (enten på Broadway eller Central Park), men ble senere motvillig etter at han ble informert om at han hadde gitt ut feilaktig informasjon om Steinman til offentligheten. Steinman fortsatte å jobbe for Papp flere år etter at han forlot Amherst.

1970-årene

I 1973 fikk Steinman gitt utgitt sin første låt på albumet Food of Love som ble sunget av Yvonne Elliman. Samme året skrev Steinman en ny musikal, nemlig More Than You Deserve. Marvin Lee Aday, bedre kjent som Meat Loaf, deltok på en audition for denne musikalen og imponerte Steinman så mye at han skrev inn en ny rolle bare for Meat Loaf. Steinman og Meat Loaf jobbet mye sammen med musikken i årene som kom. Tittellåten "More Than You Deserve"  ble senere innspilt for albumet Dead Ringer av Meat Loaf.
I 1975, mens han jobbet for Joseph Papp, skrev Steinman musikk og tekst til Thomas Babe sin musikal Kid Champion som blant annet hadde Christopher Walken i rollebesetningen.
I 1976 var det en oppsetning av musikalen The Confidence Man. Musikalen var løst basert på romanen med samme tittel av Herman Melville. Musikalen hadde manus og tekst skrevet av Ray Errol Fox med musikk av Steinman. Queens College hadde senere en egen oppsetning av musikalen med sine egne studenter som skuespillere og med Susan Einhorn som regissør. Den nye oppsetningen hadde flere sanger enn i 1976 og var orkestrert av Steven Margoshes, en god partner av Steinman. Musikken fra musikalen ble senere brukt igjen i Steinman sine senere verk. Blant annet melodien til "Für Sarah" i musikalen Dance of the Vampires. Det ble utgitt et album med alle sangene i musikalen i 2003. 
I 1977 var den en workshop for musikalen Neverland. Som var løst basert på Peter Pan av J. M. Barrie. Mens de jobbet med musikalen følte Steinman og Meat Loaf at tre av sangene var spesielt gode. Steinman bestemte seg for å integrere disse sangene i et album. Dette albumet ble senere til Bat Out of Hell. De tre sangene var "Bat Out of Hell", "Heaven Can Wait" og "The Formation of the Pack", som senere fikk tittelen "All Revved Up With No Place to Go." Neverland hadde også sangen "Bolero" som blir brukt ved mange konserter som bruker Steinman sine verk. "Bolero" ble senere brukt i musikalen Dance of the Vampires med tittelen "Eternity" og på Meat Loafs album Braver Than We Are med tittelen "Godz".
Steinman og Meat Loaf hadde store problemer med å finne et plateselskap som ville gi ut Bat Out of Hell. Ifølge Meat Loaf sin selvbiografi så brukte de mesteparten av 1975, og to år etter, på spille albumet for produsenter og bli avslått. Etter flere avslag bestemte Steinman og Meat Loaf for å lage albumet selv. Steinman hadde flere musikere han ønsket å ha med på albumet. Bruce Springsteen sin instrumentering hadde vært en stor inspirasjon for Steinman. Derfor benyttet han seg av medlemmer fra Springsteens "E Street Band" til å spille inn albumet. Disse medlememne var Roy Bittan på piano og Max Weinberg på trommer. Albumet ble spilt inn i studioet til Todd Rundgren som jobbet tett sammen med produsent. Albumet ble, etter enda flere avslag, endelig utgitt av Cleveland International Records i Oktober i 1977. Albumet var en umiddelbar suksess rundt om i verden, men det tok tid før Bat Out of Hell ble populær i USA. I 2007 hevdet Cleveland International Records at albumet hadde solgt mer enn 40 millioner kopier. Dette gjør Bat Out of Hell til et av de bestselgende albumene noensinne. Den mest populære sangen fra albumet var "Two Out of Three Ain't Bad".
I 1979 skrev Steinman kjenningsmelodien til Delta House. Musikken ble senere brukt i sangen "Dead Ringer For Love" på albumet Dead Ringer.